

**Sajtóközlemény (CSBSZ 2019)**

2021. október 13.

A Szigetvári Kórház 2019. decemberében nyerte el az Emberi Erőforrások Minisztériuma által kiírt „Családbarát Szülészet” című pályázati felhívásra benyújtott pályázatát (CSBSZ 2019). A vissza nem térítendő támogatás összege 43.990.000,- Ft, melyet a központi költségvetés biztosít a fejlesztés megvalósítására.

A támogatásból egyrészt az Intézmény szülőszobái kerültek felújításra a hozzá tartozó vajúdóval. Az elmúlt évek szülésszámának emelkedése indokolta, hogy a meglévő szülőszobák teljes felújításon essenek át a kor- és a szakma- követelményeinek megfelelően. Hét év alatt 423 –ról 722-re emelkedett az Intézményben történt szülések száma. Az átépítésnek köszönhetően sokkal intimebb környezetben szülhetnek a kismamák az alternatív szülési technikák (pl. kádban szülés) alkalmazása mellett. A rekonstrukció keretében a gépészeti elemek, orvosi gázellátó hálózat teljes mértékben lecserélésre került, és új speciális világítási berendezések kerültek felszerelésre. Az újszülött ellátás sokkal ergonomikusabb környezetben tud megvalósulni az újratervezett bútorozásnak és kialakításnak köszönhetően.

Másrészt a támogatási forrás lehetőséget biztosít a szülészet orvosai és a szakdolgozói részére, hogy a szakmai továbbképzéseken vegyenek részt, hozzásegítve ezzel a magasabb színvonalú ellátás biztosítását.

